  Туспуктэм: Ижысь епархилэн пресс-службаез Майя Бывальцева 15-19 инвожое Ижкарысь Архангел Михаиллы сӥсем соборе Санкт-Петербургысь святыняез ваёзы – Инмар-Анайлэн кускерттонэзлэн люкетэныз но солэн анай-атаезлэн правденой Иоакимлэн но Анналэн лысьӧм люкетъёснызы ковчегез. Со сярысь Ижысь епархилэн пресс-службаез ивортӥз. Святыняез «Духованя связь» программа улсын вуттозы. 15-тӥ инвожое 9 часын Михаило-Архангельской соборын ковчегез Ижысь но Удмуртись митрополит Викторин пумиталоз. 19-тӥ инвожое со литургия но Инмар-Аайлы вазиськон ортчытоз. Мадёнъёсъя кускерттонэз дуэ гонлэсь со ачиз керттиз но улонысь кошкытозяз нуллӥз. 2011-тӥ арын святынялэсь люкетсэ Санкт-Петербургысь Казанской соборе пыраклы сётӥзы. Со азьын Инмар-Анайлы вӧсяськыны туж трос адямиос ветло. Солэн юрттэмезлы тужгес но оско нылпитэм семьяос. Тегъёс: Удмуртия вӧсьлык Ижкар черк  